O studentă la Medicină a fost găsită moartă în apartamentul în care locuia cu chirie, de pe Bd. General Ion Dragalina, din Timișoara, vineri seara. Descoperirea tragică a fost făcută de către colega ei de apartament, în momentul în care s-a întors acasă.
Tânăra, în vârstă de doar 21 de ani, este originară din Mehedinți, din localitate Baia de Aramă.
Când colega sa de apartament a revenit de la cursuri, a descoperit că nu poate intra în locuință. Alarmată, a solicitat imediat ajutorul unei prietene, iar cele două au decis să forțeze ușa. Au pătruns în interiorul apartamentului și au găsit o scenă cutremurătoare.
Tânăra studentă zăcea fără suflare, întinsă pe pat, într-o baie de sânge.
În urma investigațiilor, s-a stabilit că moartea ei a fost rezultatul unei crime brutale, fata fiind înjunghiată de mai multe ori. Conform unor surse, motivul fi gelozia, iar autorul este presupus a fi iubitul fetei.
Politistii l-au reținut deja pe suspect, un tanar din Caras-Severin, iar în momentul de față se află la audieri. Ar fi vorba chiar despre fiul proprietarei apartamentului, unde locuia tânăra ucisă.